Узмацняй, Беларусь…
Узмацняй, Беларусь,
Сілу дзетак сваіх,
Каб маглі ўсе грудзьмі.
Бараніць праў тваіх.

Бо ніхто для Цябе
Добрай волі ня дасьць,
Толькі дзеткі твае.
Мусяць самі узяць.

А ці ведаеш, брат,
Што ня лёгкая рэч
Ськінуць злое ярмо
З маладых кволых плеч.

Дык гартуй сваю моц,
Каб быць цьвёрдым як сталь,
І працуй дзень і ноч,
Як у кузьні каваль.

Бо ня ведаеш дня,
Калі прыйдзе той час,
Калі волі сямья
Заклікаць будзе нас.

Заклікаць будзе нас
Да работы сьвятой:
Шукаць праўды сабе,
Рабіць глум над бядой.

Дык ўзмацняй, Беларусь,
Сілу дзетак сваіх,
Каб маглі ўсе грудзьмі.
Бараніць праў Тваіх;

Каб маглі за Цябе
Усе гарой пастаяць,
А ў патрэбе, бядзе
І жыцьцё нат аддаць.

Шляхам змаганьня